西华山陈抟高卧・赚煞
作者：马致远
朝代：元

paragraphs: 治世圣人生，指日乾坤定。
(赵云)天下果有平定之时，那时节拜请先生下山，共享太平之福。
(正末唱)何须把山野陈抟拜请。
(指郑科，唱)若久后休忘了这青眼相看旧弟兄，不索重酬劳卖卦先生。
从今后罢刀兵，四海澄清，且放闲人看太平。
我又不似出师的孔明、休官的陶令，则待学那钓鱼台下老严陵。
(并下)。